Internationale Händel-Festspiele Göttingen
Die Internazionale Händel-Festspiil Göttinge si s eltiste Festival für Alti Muusig uf dr ganze Wält. Si finde sit 1920 jeedes Joor z Göttinge statt, gönge zwölf Daag lang und häi 2010 22'000 Bsuecher ghaa.

D Wärk vom Georg Friedrich Händel si e zitlang vergässe gsi, bis dass sich dr Kunsthistoriker Oskar Hagen für sä het afo iisetze und d Opere Rodelinda am 26. Juni 1920 z Göttinge denn ufgfüert worde isch; und sit denn isch im Händel si Muusig immer no beliebt.

Dr künstlerisch Läiter vo de Festspiil isch sit 2011 dr Laurence Cummings. Dr Nicholas McGegan het sä  vo 1991 bis 2011 gläitet. 

Am Aafang isch s dr Uniwersidäätsbund gsi, wo d Festspiil veraastaltet het,  noch 1924 d Händel-Festspiel-Gmäind, vo 1931 bis 2007 d Göttinger Händel-Gsellschaft e. V. und sit 2008 die Internationale Händel-Festspiil Göttinge GmbH. D Bundesrepublik Dütschland förderet d Festspiil finanziell, au s Land Niidersaggse, d Stadt Göttinge und dr Landkräis Göttinge hälfe bi dr Finanzierig.

Weblingg 
 haendel-festspiele.de Internationale Händel-Festspiele Göttingen GmbH

Fuessnoote 

Händel-Festspiele Göttingen
Händel-Festspiele Göttingen